## Zakon o proglašenju parka prirode »Lonjsko polje«

### NN 11/1990 (20.3.1990.), Zakon o proglašenju parka prirode »Lonjsko polje«

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim
UKAZ o proglašenju Zakona o proglašenju parka prirode "Lonjsko polje"

Proglašava se Zakon o proglašenju parka prirode "Lonjsko polje",
što ga je Sabor Socijalističke Republike Hrvatske donio na sjednici Vijeća
udruženog rada 6. ožujka 1990. i na sjednici Vijeća općina 15. veljače
1990. godine.

Klasa: 011-01/90-01/15

Urbroj: 71-90-1

Zagreb, 9. ožujka 1990.

Predsjednik Predsjedništva SR Hrvatske

**Ivo Latin, v.r.**

---

## ZAKON

### o proglašenju parka prirode "Lonjsko polje"

Član 1.

Područje Lonjskog i Mokrog polja s pojavom uz lijevu, obalu Save u ukupnoj
površini od 50650 ha proglašuje se parkom prirode.

Član 2.

Granica parka prirode ide od utoka Česme u Lunju, Lonjom do ustave "Brezovica"
na južnom obrambenom nasipu retencije Lonjsko polje. Zatim južnim obrambenim
nasipom do ceste Gušće - Čigoć, te tom cestom do Save. Južnu granicu parka
prirude "Lonjsko polje" čini dalje, lijeva obala Save, nizvodno
do ušća M. Struga u Savu. Istočna granica teče od ušća M. Struga istočnim
obrambenim nasipom retencije Mokro polje do odušnog kanala Lonja Strug
(Nova Sava), dalje nasipom uz odušni kanal LonjaStrug do zapadnog ruba
ribnjaka "Vrbovljani". Zatim sjevernim rubom šume do autoputa
Zagreb - Beograd, autoputom do izlaska autoputa iz šume kod Novske, nadalje
rubum šume do Velikog Struga Sjeverno rubom šume g.j. Trstika I do lateralnog
kanala Novska, dalje lateralnim kanalom Novska do autoputa, autuputom do
kanala Muratovica. Zatim, prema jugu rubom šume do ceste Stara Subocka
- Plesmo i cestom do izlaska iz šume i rubom šume g.j. Trstika II do Velikog
Struga. Uzvodno Velikim Strugom du ruba šume g.j. "Žaborski bok".
Dalje rubom šume sjeverno do autuputa. Rubom šume g.j. "Josip Kozarac"
do Pakre i Pakrom do autoputa. Autoputom do Ilove, zatim rijekom Ilovom
do kanala koji vodi prema ustavi "Trebež". Dalje pravcem do spoja
s postojećom šumskom cestom - na udaljenosti oko 1.600 m južno od sjevernog
obrambenog nasipa retencije Lonjsko polje te šumskom cestom do starog korita
potoka Kutinica. Lijevom obalom potoka Kutinica do autoputa pa autoputom
do ceste za Osekovo. Iz Osekova putem preko Bjelovine do sela Stružec.
Od Stružeca nasipom do utoka Česme u Lonju.

Granice iz stava 1. ovoga člana ucrtane su na topografskoj karti, koja
je sastavni dio ovoga zakona, a čuva se u Saboru Socijalističke Republike
Hrvatske.

Član 3.

Posebno zaštičeni objekti prirode na području parka prirode i to specijalni
ormitološki rezervati "Krapje dol" i "Rakita" te spomen-područje
"Jasenovac" ostaju i dalje pod posebnom zaštitom u svojim kategorijama
zaštite.

Član 4.

Ovaj zakon stupa na snagu osmoga dana nakon objave u "Narodnim
novinama".

Broj: 351-02/89-03 /01

Zagreb, 6. ožujka 1990.

SABOR SOCIJALlSTlČKE REPUBLIKE HRVATSKE

Predsjednik Vijeća udruženog rada

Milan Janus, v. r.

Predsjednik Sabora

dr Anđelko Runjić, v. r.

Predsjednik Vijeća općina

mr Mirko Šetina, v. r.

Zakon, NN 11/1990-132
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)